তিন দেশের শিল্পীর কণ্ঠে ‘চন্দ্রগ্রাস’ || The Daily Janakantha
তিন দেশের শিল্পীর কণ্ঠে ‘চন্দ্রগ্রাস’
Print রাজন সাহার সঙ্গীত আয়োজন
স্টাফ রিপোর্টার ॥ বর্তমান সময়ে যে কয়জন সুর ও সঙ্গীত পরিচালনা নিয়ে বেশ ব্যস্ত সময় পার করছেন তাঁদের মধ্যে অন্যতম রাজন সাহা। তিনি নিয়মিত গানও লেখেন। অডিও এ্যালবাম ও চলচ্চিত্র দু’মাধ্যমেই ব্যস্ত সময় পার করছেন তিনি। তবে চলচ্চিত্রের চেয়ে তাঁর অডিও নিয়ে ব্যস্ততা একটু বেশি। এরই ধারাবাহিকতায় কাজ করছেন তাঁর স¦প্নের একটি এ্যালবাম ‘চন্দ্রগ্রাস’ নিয়ে। যেখানে দেশবরেণ্য সঙ্গীতশিল্পীর পাশাপাশি ভারত ও শ্রীলঙ্কার কয়েকজন জনপ্রিয় শিল্পীরা গান গাইবেন। ইতোমধ্যে এ এ্যালবামে সুবীর নন্দী, ফাহমিদা নবী ও রাজান সাহার কথায় শিরোনাম গানটিতে কণ্ঠ দিয়েছেন পার্থ বড়–য়া। এছাড়া ঈদ উপলক্ষে তাঁর সুর ও সঙ্গীত পরিচালনায় কাজ করছেন ‘প্রেম প্রজাপতি’ মিশ্র এ্যালবামসহ আরও কিছু এ্যালবামের কাজ। এর মধ্যে ‘প্রথম চিঠি’, শহীদুল্লাহ ফরায়জীর কথায় ‘লীলা’, সঙ্গীত শিল্পী রিয়াদের ‘অষ্টপ্রহর’ ও এনআই বুলবুলের কথায় একটি মিশ্র এ্যালবামের কাজ করছেন।ছোটবেলা থেকেই গানের প্রতি অপার ভাল লাগার কারণে সব ধরনের গান শুনতেন তিনি। নিজের গান নিয়ে রাজন সাহা বলেন, আমার নতুন এ্যালবাম ‘চন্দ্রগ্রাস‘ আমার স্বপ্নের বাস্তবায়ন। তবে যাই করি ভাল কিছুর করার জন্য প্রতিনিয়ত সাধনা করে যাচ্ছি। আজীবন শুদ্ধ বাংলা গানের চর্চা করতে চাই। শ্রোতাদের কথা মাথায় রেখে ভাল গান করতে চাই। বাংলাদেশের গান যেন দেশের বাইরে ও অনেক জনপ্রিয় হয় আমি সে লক্ষ্যে কাজ করতে চাই। সারা জীবন বাংলা গানের সঙ্গে থাকতে চাই। উল্লেখ্য, রাজন সাহার সুর ও সঙ্গীতে রিলিজ হওয়া এ্যালবামের সংখ্যা অনেক। এর মধ্যে ‘ভালবাসার বৃষ্টি’, ‘বৃষ্টি তোমায় দিলাম’, ‘পদ্মপাতার জল’, ‘প্রেমের গান’, ‘ঘুমের শহরে’, ‘নজরবন্দী’, ‘তোমার জন্য ভালবাসা’, ‘প্রম ছোঁয়া অন্যতম’।